Rar se întâmplă ca o decizie a primarului să mulțumească pe toată lumea. Însă la Roman exact așa s-a întâmplat, după ce edilul șef a hotărât să închidă o stradă și să o transforme în derdeluş. Cu mic cu mare, înarmați cu sănii și cu mult entuziasm, localnicii s-au distrat pe cinste.

Stradă transformată în derdeluș EMBED VIDEO LINK CU VIDEO Embed: Link:

Strada Traian a devenit epicentrul distracției din orașul Roman.

În mod tradițional, zona era folosită dintotdeauna de cei mici pentru jocurile de iarnă. Este însă primul an când circulația este întreruptă pentru a face loc distracției.

Derdelușul are și un program de funcționare!

Stâlpii de pe marginea drumului au fost îmbrăcați cu saltele, pentru ca cei mici să nu se rănească, în cazul în care ar scăpa săniuța de sub control.

În plus, după câteva ture prin zăpadă, amatorii de săniuș se pot încălzi cu un ceai fierbinte, oferit gratuit de organizatori.

Distracția vine însă la pachet cu câteva reguli. Cei care vin la derdeluș trebuie să fie îmbrăcați cu echipament adecvat și să folosească numai sănii.

ŞTIRILE ZILEI